stanford-oval/wikipedia huggingface dataset:
Dead Letters

| Dead Letters The Rasmus |
| --- | --- | --- |

Studioalbumin tiedot
 Äänitetty : Nord Studios
 Julkaistu: 2003
 Tuottaja(t): Mikael Nord Andersson & Martin Hansen
 Tyylilaji: rock
 Kesto: 39.48
 Levy-yhtiö: Playground Music
Listasijoitukset
  Suomi: 1.   Saksa: 1.[lähde? ]   Itävalta: 1.[lähde? ]   Sveitsi: 1.[lähde? ]   Tšekki: 1.[lähde? ]   Ranska: 3.[lähde? ]   Iso-Britannia: 10.[lähde? ]   Uusi-Seelanti: 16.[lähde? ]   Ruotsi: 17.[lähde? ]   Belgia: 20.[lähde? ]   Italia: 22.[lähde? ]   Alankomaat: 29.[lähde? ]   Tanska: 32.[lähde? ]   Australia: 49.[lähde? ]
The Rasmuksen muut julkaisut
| Hell of a Collection 2001 | Dead Letters 2003 | Hide from the Sun 2005 |
Singlet albumilta Dead Letters
 ”In the Shadows” Julkaistu: 3. helmikuuta 2003  ”In My Life” Julkaistu: 1. elokuuta 2003  ”First Day of My Life” Julkaistu: 15. lokakuuta 2003  ”Funeral Song” Julkaistu: 25. huhtikuuta 2004  ”Guilty” Julkaistu: 4. elokuuta 2004
Dead Letters on suomalaisen rock-yhtye The Rasmuksen albumi. Se julkaistiin Euroopassa vuonna 2003 ja Yhdysvalloissa sekä Australiassa 2004. Albumi nauhoitettiin 2002 Nord Studiosilla Ruotsissa, ja sen tuottivat myös yhtyeen aiemman Into-albumin tuottaneet Mikael Andresson ja Martin Hansen. Albumin soundi on tumma ja kappaleet synkkiä ja molliin kirjoitettuja.
Dead Letters on yhtyeen viides pitkäsoitto, ja se oli yhtyeelle lopullinen kansainvälinen läpimurto. Se on noussut kymmenen myydyimmän joukkoon yli kymmenessä maassa ja ensimmäisellekin sijalle muutamissa maissa. Saksassa albumi myi 400 000 kappaletta ja Isossa-Britanniassa 300 000 kappaletta. Se on edelleen ainoa Ison-Britannian albumilistan kymmenen kärkeen yltänyt suomalainen albumi. Euroopan menestyksensä johdosta albumi nousi listoille myös Australiassa sekä Uudessa-Seelannissa. Dead Letters on myynyt maailmanlaajuisesti yli 1,5 miljoonaa kappaletta. Kultalevyjä se on myynyt kahdeksan ja platinalevyjä viisi. Albumi oli kansainvälisesti myydyin suomalainen levy vuoteen 2009 saakka, jolloin Nightwishin albumi Dark Passion Play ohitti Dead Lettersin kahden miljoonan kappaleen myynnillään .
Suomessa Dead Letters myi tuplaplatinalevyyn ja sen päälle vielä kultalevyyn oikeuttavat 77 000 kappaletta. Julkaisuviikollaan se oli Suomen virallisen albumilistan ensimmäisellä sijalla, ja levy pysyi listalla 54 viikkoa eli yli vuoden.
Dead Lettersin kappaleista maailmanlaajuinen radiohitti "In the Shadows" oli MTV Europen soitetuin video, ja single nousi Britteinsaarten singlelistan kolmanneksi keväällä 2004. Isossa-Britanniassa singleä myytiin 180 000 kappaletta. Muita sijoituksia ovat mm. Saksassa, Suomessa ja Uudessa-Seelannissa sija 1; Italiassa, Ruotsissa, Itävallassa ja Tšekissä saavutettu sija 2 sekä Ranskassa sija 6.
Musiikkivideot on tehty albumin kappaleista "In the Shadows", "In My Life", "First Day Of My Life", "Funeral Song (The Resurrection)" sekä "Guilty".
Albumin kappalelista

"First Day Of My Life" – 3.44
"In The Shadows" – 4.17
"Still Standing" – 3.32
"In My Life" – 3.41
"Time To Burn" – 4.32
"Guilty" – 3.46
"Not Like The Other Girls" – 5.44
"The One I Love" – 3.16
"Back In The Picture" – 3.44
"Funeral Song" – 3.17
Albumin kappalelista > Musiikkivideot

In My Life 2003
First Day Of My Life 2003
In The Shadows Bandit version 2003
In The Shadows crow version 2003
In The Shadows US UK version 2003
Guilty 2004
Funeral Song 2004
Singlet

In The Shadows (2003)
In My Life (2003)
First Day Of My Life (2003)
Funeral Song (The Resurrection) (2004)
Guilty (2004)
Arvostelut

Desibeli.net:
Soundi:
Daniel Bachmann

Daniel Bachmann alle 21-vuotiaiden maajoukkuepelaajana 2016.
Daniel Bachmann (s. 9. heinäkuuta 1994 Wiener Neustadt) on itävaltalainen jalkapalloilija, pelipaikaltaan maalivahti. Hän on pituudeltaan 191-senttimetrinen. Hän edustaa Englannin mestaruussarjassa pelaavaa Watfordia. Hän on koko aikuisikänsä pelannut Englannissa ja Skotlannissa. Hän nousi Itävallan maajoukkueeseen vuonna 2021.
Bachmann siirtyi vuonna 2011 kotimaastaan englantilaisen Stoke Cityn junioreihin. Hän pelasi lainalla Wrexhamissa, skotlantilaisessa Ross Countyssa ja Buryssa. Kesällä 2017 hän siirtyi Watfordiin, josta hän pelasi kauden 2018–2019 lainalla skotlantilaisseura Kilmarnockissa. Hän on kauden 2020–2021 loppuun mennessä pelannut Skotlannin Valioliigassa 26 ottelua ja Englannin mestaruussarjassa 23 ottelua.
Bachmann pelasi useissa Itävallan nuorisomaajoukkueissa. Hän pelasi Itävallan A-maajoukkueessa ensimmäiset ottelunsa kesäkuussa 2021, ensin ystävyysottelut Englantia ja Slovakiaa vastaan ja sitten EM-kilpailuissa joukkueen ykkösmaalivahtina.
Geoff Crammond’s Grand Prix

| Geoff Crammond's Grand Prix |
| --- | --- |
Kehittäjä:  MicroProse
Suunnittelija:  Geoff Crammond
Lajityyppi:  simulaatiopeli, ajosimulaattori
Alusta:  Amiga, Atari ST, DOS
Ensijulkaisu:  Formula One Grand Prix (1992)
Viimeisin julkaisu:  Grand Prix 4 (2002)
Aiheesta muualla
MobyGames
Lisää peliartikkeleitaVideopelien teemasivulla
Geoff Crammond's Grand Prix on Geoff Crammondin kehittämä ajosimulaatiosarja Formula 1 -autoille.
Pelit

Formula One Grand Prix (1992)
Grand Prix 2 (1996)
Grand Prix 3 (2000)
Grand Prix 4 (2002)
Aiheesta muualla

Pelisarja MobyGamesissä (englanniksi)
Derbyn kaupunginmuseo

| Derbyn kaupunginmuseo Derby Museum and Art Gallery  |
| --- | --- |
 Georg Holtzendorff: Derbyn kaupunginmuseota esittävä Royal Crown Derbyn lautanen, 1878-1888
Tyyppi:  Taidemuseo, sotahistoriallinen museo, kotiseutumuseo, riippumaton museo 
Sijainti:  Derby, Yhdistynyt kuningaskunta
Perustettu:  1836
Kotisivut:  Derby Museum
Koordinaatit:  52°55′23″N, 1°28′48″W
 fiDerbyn kaupunginmuseo 
  
Derbyn kaupunginmuseo (engl. Derby Museum and Art Gallery) on englantilaisen Derbyn kaupungin historiaa esittelevä museo. Sen kokoelmiin kuuluu niin posliinia, maalauksia ja arkeologisia löytöjä kuin myös paikallisiin varuskuntiin, geologiaan ja luontoon liittyviä näyttelyesineitä. Museolla on myös huomattava kokoelma kaupungissa 1700-luvulla vaikuttaneen taiteilija Joseph Wrightin maalauksia.
Kokoelmat

Posliinikokoelmat liittyvät siihen, että kaupungissa on tuotettu posliinia noin vuodesta 1750 alkaen. Vanhimpiin esineisiin kuuluu kiinalaista esittävä pieni posliininukke vuodelta 1752. Kokoelmissa on myös taidokkaiden posliininmaalareiden töitä.
Arkeologisia kohteita on kivikaudelta keskiajalle, ja paikallisten kohteiden lisäksi museossa on kaksi egyptiläistä muumiota. Muumiot on ostettu museon kokoelmiin jo 1800-luvun alkupuolella. Toinen niistä on osittain avattu kääreistään.
Derbyn merkittävä rooli vuoden 1745 jakobiittikapinassa on tuotu esille vallantavoittelija Charles Edward Stuartille omistetun huoneen avulla.
Geologiaa ja luonnontieteitä esittelevässä osassa on esillä Derbystä löytynyt virtahevon fossiili, kuuluisa kirjekyyhky King of Rome, ichthyosauruksen fossiili ja kivettynyt linnunpesä. Geologisissa kokoelmissa on kaikkiaan 1 200 mineraalia, 1 500 fossiilia ja 200 kiveä.
Sotamuseo-osassa esitellään paikallisten varuskuntien, 9th/12th Royal Lancers, historiaa. Joukko-osastot muodostettiin taltuttamaan vuoden 1715 jakobiittikapinaa, ja ne ovat toimineet aktiivisesti useissa sodissa siitä alkaen, esimerkiksi Krimin sodassa, molemmissa maailmansodissa ja Persianlahden sodassa. Museossa on esillä niiden käyttämiä aseita, mitaleita, univormuja, viestintävälineitä ja ruokatarvikkeita. Esillä on Viktorian risti sekä luonnollisen kokoinen malli ensimmäisen maailmansodan aikaisesta ratsuväen sotilaasta täysine varusteineen. Kokoelmissa on runsaasti aineistoa buurisodan ja ensimmäisen maailmansodan ajoilta.
Taidekokoelmiin kuuluu valistuksen ajan merkittävimmän englantilaismaalarin Joseph Wrightin mestariteoksia, kuten fosforin keksimistä kuvaava Alkemisti ja Intiaanin leski, josta nähdään, että päähinettä varten Wrightillä on ollut malli, mutta intiaanin käyttämien vaatteiden tilalle hän on kuvitellut uusklassismille tyypillisen viitan. Teoksen Filosofi luennoi telluurion äärellä mukaan rakennettu telluurio on myös esillä museossa. Wrightin muotokuvat, maisemat ja laatukuvat kertovat tuon ajan uusista keksinnöistä ja löydöistä. Wrightin aikana Midlands oli yksi teollistumisen keskeisiä alueita, ja hänen tuttavapiiriinsä kuului teollistumisen edelläkävijöitä kuten Richard Arkwright sekä ajan merkittäviä intellektuelleja kuten Darwinin isoisät keramiikanvalmistusta kehittänyt Josiah Wedgwood ja luonnontutkija-runoilija Erasmus Darwin. Wrightin muotokuvat heistä ovat museossa.
Wrightillä oli paljon yhteyksiä Derbyn seudulle, eikä hän koskaan viettänyt pitkiä aikoja Lontoossa, joten on luonnollista, että paras Wright-kokoelma on juuri Derbyssä.
Historia

Museon historia alkaa 10. helmikuuta 1836, jolloin kaupunkiin perustettiin museo ja luonnontieteellinen seura. Niiden toimintaa rahoitettiin lahjoituksin ja jäsenmaksuin. Kahden ensimmäisen vuoden aikana museo sai paljon lahjoituksia, etenkin Dr. Richard Foresterin mineraalikokoelmista ja kummallisten esineiden kokoelmista. Vuonna 1840 museo muutti omiin tiloihin Ateneumiin. 1840-luvun loppupuolella tiedeseuran ja museon toiminta kuitenkin hiipui.
1850-luvulla museota tarjottiin kaupungin omistukseen mutta valtuusto hylkäsi tarjouksen. Vuonna 1858 museo ja tiedeseura yhdistyivät Derbyn filosofiseen seuraan ja yhdistynyt seura sai käyttöönsä museon suurlahjoittajan tohtori Foresterin kartanon. Vuonna 1879 museo muutti suurempiin tiloihin, se sai lasivitriineitä ja vuonna 1883 sähkövalot.
Vuonna 1936 Alfred E. Goodey lahjoitti museolle maalauskokoelmansa. Goodeyn kuoltua vuonna 1945 museo sai hänen jäämistöstään lisää teoksia sekä rahaa galleriarakennuksen laajennusta varten.
Rakennus

Museon kanssa samassa talossa toimii myös Derbyn pääkirjasto. Rakennus on goottilaista tyyliä, ja se rakennettiin vuonna 1879 Richard Knill Freemanin suunnitelmien mukaan. Rakennuksen rahoitti Bassin panimon omistaja, kansanedustaja Michael Thomas Bass. Sitä on laajennettu sen jälkeen useita kertoja. Rakennuksessa on arts and crafts -tyylinen torni, takorautainen portaikko ja freskojen koristama galleria. Vuonna 1932 tulva tuhosi rakennuksen kellarikerroksessa säilytettyjä kokoelmia, osa kadonneiksi luulluista geologian näytteistä löytyi myöhemmin vintiltä, mutta ilman nimilappuja. Vuonna 2010 rakennuksen kattoa korjattiin, ja 2011 sinne lisättiin uusi hissi ja wi-fi ja valaistusta parannettiin..
Vuonna 2011 museo liitti kokoelmiinsa QRpedia-koodit, joiden avulla vieraat voivat lukea näyttelyesineisiin liittyviä wikipedia-artikkeleita mobiililaitteillaan. Museo osallistui koodien kehitystyöhön niiden testauspaikkana.
Näyttely 1839
Museo vuoden 1900 asussa
Torni ja kirjaston sisäänkäynti
Vuoden 1964 laajennus
Kokoelma

| Museon kokoelmiin liittyviä artikkeleita |
| --- | --- |
Joseph Wright: Alkemisti löytää fosforin  ·  D’Ewes Coke  ·  Filosofi lampun valossa  ·  Filosofi luennoi telluuriosta  ·  Intiaanileski  ·  Ketunkolon tukkija  ·  Koe tyhjiöpumpulla  ·  Miravan  ·  Romeon ja Julian hautakohtaus  ·  Sepän paja  ·  Vangittu kuningas  ·  Vergiliuksen hauta
Muut taiteilijat: Lamorna Birch  ·  Francis Leggatt Chantrey  ·  Ernest Ellis Clark  ·  W. J. Coffee  ·  Derby Sketching Club  ·  Harold Gresley  ·  Thomas Christopher Hofland  ·  Georg Holtzendorff  ·  Alfred John Keene  ·   C. T. S. Moore  ·  Ronald Pope  ·  Samuel Rayner  ·  Louise Rayner  ·  Thomas Smith  ·  Ernest Townsend  ·  George Turner
Geologia: Ashfordin musta marmori  ·  Matlockiitti  ·  John Farey  ·  William Martin  ·  John Mawe  ·  White Watson  ·  John Whitehurst
Muut luonnontieteet: Allentonin virtahepo  ·  King of Rome  ·  Atlas Coelestis  ·  William Richardson Linton  ·  William Hunt Painter  ·  Joseph Whittaker  ·  Benjamin Vulliamy
Posliini: Chelsean posliinitehdas  ·  Royal Crown Derby  ·  André Planché  ·  William Billingsley  ·  William Duesbury  ·  John Haslem
Britannian esihistoria: Hansonin vene  ·  Derventio  ·  Strutt’s Parkin roomalaislinnoitus  ·  Derbyn raviradan roomalaisrauniot  ·  Suuri pakana-armeija  ·  Heath Woodin hautapaikka  ·  Codnorin linna  ·  Duffieldin linna  ·  Icknield Street  ·  Cresswell Crags

Joseph Wright, Alkemisti, 1771
Gale Harold

Gale Harold vuonna 2012.
Gale Morgan Harold III (s. 10. heinäkuuta 1969) on yhdysvaltalainen näyttelijä. Hän on tullut tunnetuksi muun muassa Brian Kinneyn roolista televisiosarjassa Älä kerro äidille 2.
Toinen huomattava rooli Haroldilla on ollut televisiosarjassa Kadotettu. Hän on kuitenkin esiintynyt myös elokuvissa ja teatterissa.
Harold on vieraillut esimerkiksi sarjoissa  Täydelliset naiset, Greyn anatomia ja Deadwood.
Aiheesta muualla

Gale Harold Internet Movie Databasessa. (englanniksi)
Frederik Vesti

| Frederik Vesti |
| --- | --- |
 Frederik Vesti vuonna 2022.
Henkilötiedot
Syntynyt: 13. tammikuuta 2002 (ikä 22) Vejle, Tanska
Kansalaisuus:   Tanska
Moottoriurheilija
FIA Formula 2 Championship
Esikoiskausi:  2022
Nykyinen talli:  Prema Racing
Aikaisemmat sarjat
2016 2017 2017 2017–2018 2018 2018 2019  2020–2021:  Tanskan Formula Ford Tanskan Formula 4 Yhdysvaltain Formula 4 ADAC Formula 4 Italian Formula 4 Euroopan Formula 3 Formula Regional European Championship FIA Formula 3 Championship
Mestaruudet
2019:  Formula Regional European Championship
Aiheesta muualla
frederik-vesti.com
Frederik Vesti (s. 13. tammikuuta 2002 Vejle, Tanska) on tanskalainen rata-autoilija. Hän ajaa FIA Formula 2 Championship -sarjassa.
Vesti kuuluu Mercedeksen Formula 1 -tallin junioriohjelmaan. Hän on FREC-sarjan ensimmäinen mestari vuodelta 2019.
Ura

Vesti aloitti 10-vuotiaana karting-sarjoissa ja voitti kotimaassaan Tanskassa useita kilpailuja, johon kuului Tanskan KFJ -luokan mestaruus. Hän sijoittui ensimmäiseksi WSK Final Cup – KFJ-luokassa vuonna 2015. Vesti jatkoi eri luokissa vuoteen 2016, kunnes siirtyi samaisena vuonna Tanskan Formula Ford -sarjaan. Hän saavutti kaksi voittoa ja kahdeksan palkintokorokesijoitusta, ollen sarjassa neljäntenä.
Vuonna 2017 Vesti kilpaili Tanskan Formula 4 -sarjassa saavuttaen kahdeksan voittoa, viisi paalupaikkaa ja yhteensä 15 palkintosijoitusta sijoittuen sarjan toiseksi. Samana vuonna Vesti ajoi Saksan ADAC Formula 4 -sarjassa. Sieltä hän saavutti yhden voiton, kolme palkintosijoitusta ja sijoittui loppupisteissä seitsemänneksi. Vuonna 2018 Vesti jatkoi Saksan ADAC F4-sarjassa ja saavutti kaksi voittoa, yhden paalupaikan ja kahdeksan palkintokorokesijoitusta ja sijoittui neljänneksi. Samana vuonna Vesti ajoi Italian Formula 4 -sarjassa voittaen kaksi kolmesta ajamastaan kilpailusta. Hän ajoi myös kolme kilpailua Euroopan Formula 3 mestaruussarjassa. Vesti osallistui ensimmäisen kerran Macaon Grand Prix -kilpailuun ja oli kilpailussa 15:s.
Vuonna 2019 Vesti siirtyi uuteen Formula Regional European Championship -sarjaan, jossa hän ajoi Prema-tallin kuljettajana. Hän voitti sarjan avauskauden mestaruuden saavuttaen 13 voittoa, kymmenen paalupaikkaa ja 20 palkintokorokesijoitusta. Samana vuonna Vesti osallistui toisen kerran Macaon kilpailuun ja sijoittui kymmenenneksi.
Vuonna 2020 Vesti ajoi FIA Formula 3 Championship -sarjassa ajaen Prema-tallissa. Hän saavutti 3 voittoa, yhden paalupaikan ja neljä palkintosijoitusta ja sijoittui sarjan neljänneksi. Vuonna 2021 Vesti jatkoi F3-sarjassa ART Grand Prix -tallissa saavuttaen yhden voiton, yhden paalupaikan ja viisi palkintokorokesijoitusta sijoittuen jälleen sarjan neljänneksi. Vuonna 2022 Vesti siirtyi FIA Formula 2 Championship -sarjaan jatkaen ART-tallin kuljettajana. Hän saavutti yhden voiton, yhden paalupaikan ja viisi palkintokorokesijoitusta sijoittuen ensimmäisella kaudellaan sarjan yhdeksänneksi.
Formula 1 -ura

Tammikuussa 2021 Vesti nimitettiin Mercedeksen junioriohjelmaan.
Vesti ajoi ensimmäiset F1-testinsä Yas Marina Circuitin radalla marraskuussa 2022. Vesti ajoi Meksikon GP:n 2023 vapaissa harjoituksissa.
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2023 | Mercedes | BHR   | SAU   | AUS   | AZE   | MIA   | MON   | ESP   | CAN   | AUT   | GBR   | HUN   | BEL   | NED   | ITA   | SIN   | JPN   | QAT   | USA   | MXC TD | SÃP   | LVG   | ABU TD | – | – |
Don’t Mess with the Countryboys

| Don’t Mess with the Countryboys Peer Günt |
| --- | --- | --- |

Studioalbumin tiedot
 Äänitetty : 1990
 Julkaistu: 1990
 Tuottaja(t): T.T. Oksala
 Tyylilaji: hard rock
 Kesto: 39.48
 Levy-yhtiö: Euros
Peer Güntin muut julkaisut
| Years on the Road 1989 | Don’t Mess with the Countryboys 1990 | Smalltown Maniacs 1994 |
Don’t Mess with the Countryboys on suomalaisen hard rock -yhtye Peer Güntin viides studioalbumi, joka julkaistiin vuonna 1990. Levy äänitettiin PeeGee Studiolla Kouvolassa ja Finnvox Studiolla Helsingissä. Levynkannen kuvat ovat valokuvataiteilija Juha Metson kuvaamia.
Kappaleet

When Hell Breaks Loose – 4.09
Love Trucker – 3.00
Southbound Drivin’ Man – 4.56
Redhead – 3.30
Night Roller – 4.07
You Let a Good Man Go – 4.29
Let the Fools Do the Running – 3.25
Troubled Child – 4.00
I Take What I Want – 4.00
E4 – 4.05
Kappaleet > Deluxe-versio

When Hell Breaks Loose – 4.09
Love Trucker – 3.00
Southbound Drivin’ Man – 4.56
Redhead – 3.30
Night Roller – 4.07
Silver Bullet – 3.30
You Let a Good Man Go – 4.29
Let the Fools Do the Running – 3.25
She's Got Legs – 3.28
Troubled Child – 4.00
I Take What I Want – 4.00
E4 – 4.05
Kokoonpano

T. Nikki – laulu, kitara
Tsöötz Kettula – basso
Twist Twist Erkinharju – rummut ja lyömäsoittimet
Kokoonpano > Muut

T.T. Oksala – kitara
Timo Kipahti (krediiteissä nimellä Hooli) – taustalaulu
Jore – taustalaulu
Juha Metso – valokuvat
Peer Günt
| --- | --- |
Albumit:   Peer Günt  Backseat  Good Girls Don’t...  Fire Wire  Don’t Mess with the Countryboys  Smalltown Maniacs  No Piercing, No Tattoo  Guts and Glory  Buck the Odds 
Kokoelmat:   Peer Günt 1 / Through the Wall  Years On The Road  Golden Greats  20 suosikkia – Liquire and Drugs  Bad Boys Are Here 
Livealbumit:   Live at Rockperry  Live Today, Gone Tomorrow 
DVD:t:   Live at Rockperry  Live at Tavastia 
EP:t:   Through the Wall  Bad Boys Are Here  Bartender
Difilos

Difilos (m.kreik. Δίφιλος, lat. Diphilus) voi viitata seuraaviin:
Difilos (400-luku eaa.?), runoilija
Difilos (300/200-luku eaa.), komediakirjailija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Difilos”, voi hakea sivunnimihaulla, laajalla sivunnimihaulla tai tekstihaulla.
Donald Thériault

Donald Thériault (s. 18. tammikuuta 1946 Paquetville) on kanadalainen roomalaiskatolinen piispa. Hänet vihittiin papiksi Londonin hiippakuntaan 8. toukokuuta 1971 ja nimitettiin Kanadan sotilaspiispaksi 25. maaliskuuta 1998. Piispaksi vihkiminen seurasi 1. kesäkuuta. Pääkonsekraattorina toimi John Michael Sherlock, jota avustivat Eugène Philippe LaRocque ja André Vallée.
Diagnoosien yleistyminen

Autismin kirjon diagnoosien kasvu Yhdysvalloissa 1993–2003.
Diagnoosien yleistyminen tarkoittaa ilmiötä, jossa lääketieteelliset diagnoosit yleistyvät ja niissä havaitaan kasvava trendi. Diagnoosien yleistyminen tarkoittaa sairauden vallitsevuuden (prevalenssi) tai ilmaantuvuuden (insidenssi) kasvua. Diagnoosien yleistyminen on epidemiologinen ja kansanterveydellinen huomionkohde. Diagnoosien yleistymiseen liittyy kysymys, että ovatko ihmiset sairaampia kuin aikaisemmin.
Lukemattomien sairauksien diagnoosit ovat yleistyneet vuosikymmenten kuluessa, mutta joidenkin sairauksien diagnoosit ovat yleistyneet huomattavan runsaasti. Useita yleistyneitä neurologisia tai psykiatrisia diagnooseja kutsutaan häiriöiksi. Huomionarvoinen diagnoosien yleistyminen koskee esimerkiksi autismin kirjon häiriöitä, tarkkaavaisuus- ja ylivilkkaushäiriötä (ADHD), masennushäiriöitä ja ahdistuneisuushäiriöitä. Myös muiden muassa sydän- ja verisuonitautien, kuten verenpainetaudin ja kolesterolitaudin, ja keliakian diagnoosit ovat yleistyneet huomattavasti. Esimerkiksi autismidiagnoosi on kasvanut eksponentiaalisesti kymmenkertaiseksi neljässä vuosikymmenessä.
Diagnoosien yleistyminen ei ole yksiselittäistä ja sitä on yritetty selittää eri syillä. Diagnoosien yleistyminen voi johtua parantuneesta diagnosoinnista, aikaisemmasta alidiagnosoinnista, sairauden lisäämisestä tautiluokitukseen, sairauden tautiluokituksen diagnosointikriteerien löyhentymisestä, väestön aikaisempaa korkeammasta iästä, ympäristötekijöistä kuten ruokavaliosta tai liikkumattomuudesta, sairaustietoisuuden kasvusta ja avun hakemisen kynnyksen madaltumisesta, ylidiagnosointi lääkärien ja lääketeollisuuden eduista, tai medikalisaatiosta eli ihmiselämän ja poikkeavuuksien lääketieteellistymisestä. Esimerkiksi autismidiagnoosin yleistyminen on arvoitus.
Tarkkaavaisuus- ja ylivilkkaushäiriö

Tarkkaavaisuus- ja ylivilkkaushäiriö eli ADHD on yleistynyt ja se on yleisempää pojilla. Yhdysvalloissa 4-17-vuotiaista lapsista 11 prosentille on annettu ADHD-diagnoosi. Vuosien 2003 ja 2011 välillä ADHD-diagnoosi kasvoi Yhdysvalloissa 43 prosenttia. ADHD-diagnoosien kasvu huolestuttaa yhdysvaltalaislääkäreitä. Yhdysvalloissa ADHD-lääkitystä saavien aikuisten lukumäärä kasvoi 53 prosenttia vuosina 2008-2012. Joissain tapauksissa lapsen vanhemmat pyrkivät saamaan lapselle keskittymistä ja jaksamista kohottavan ADHD-lääkityksen, jotta lapsen arvosanat parantuisivat ja koulumenestys varmistuisi. Vanhemmat voivat olla yli-innokkaita syyttämään ADHD:tä huonon koulumenestyksen syyksi etsimättä muita selityksiä.
Peter Conrad ja Meredith Bergey ovat julkaisseet Social Science and Medicine -tiedelehdessä tutkimuksen, jossa he tarkastelivat ADHD-diagnoosin yleistymistä Isossa-Britanniassa, Saksassa, Ranskassa, Italiassa ja Brasiliassa. Conrad ja Bergey tunnistivat viisi trendiä: lääketeollisuuden lobbareiden menestyksen ADHD:n lääkehoidossa käytettävien stimulanttien markkinointirajoitusten höllentämisessä, psykoanalyyttisen keskusteluterapian korvautumisen lääkehoidolla, eurooppalaiset ja eteläamerikkalaiset lääkärit omaksuvat yhdysvaltalaisen DSM-kriteeristön, joka on laajempi ja diagnosointikynnys on matalampi, äänekkäät ADHD:n puolestapuhujaryhmät (advocacy groups) jotka työskentelevät tiiviisti lääkevalmistajien kanssa sekä helpottunut tiedonsaanti ADHD:stä erityisesti Internetissä mikä saa ihmisiä etsimään hoitoa oma-aloitteisesti.
Yhdysvaltalaisen neurologin Richard Saulin mukaan ADHD:tä ei ole olemassa. Yhdysvaltalaisen tohtorin Bruce Perryn mukaan ADHD ei ole oikea sairaus vaan oireiden kuvaus ja kuka tahansa täyttäisi muutaman diagnosointikriteerin jonain hetkenä.
Parasetamolin käyttö raskausaikana saattaa lisätä pysyvien aivotoiminnan häiriöiden riskiä syntyvällä lapsella ja kasvattaa lapsen ADHD-riskiä.
Autismin kirjon häiriöt

Uusien autismin kirjon diagnoosien määrä on noussut Yhdysvalloissa vuosien 1975 ja 2012 välillä 0,2 promillesta kahteen prosenttiin.Englannissa vuonna 2011 tehdyssä laajassa epidemiologisessa väestötutkimuksessa ei kuitenkaan havaittu autismin kirjon tilojen yleistymistä. Tulos saattaa merkitä sitä, että diagnoosien kasvu selittyisi Aspergerin oireyhtymän lisäämisellä tautiluokitukseen ja Kannerin oireyhtymän aiempaa paremmalla diagnosoinnilla. Toinen mahdollisuus on, että Kannerin oireyhtymä on yleistynyt, sillä laitoksissa asuva väestö oli rajattu kyseisen tutkimuksen ulkopuolelle. Kannerin oireyhtymän mahdollinen lisääntyminen saattaisi selittyä naisten lisääntyneellä masennuslääkkeiden käytöllä raskausaikana ja sillä, että syntyvien lasten vanhemmat ovat aiempaa iäkkäämpiä.
Parasetamolin käyttö raskausaikana saattaa lisätä pysyvien aivotoiminnan häiriöiden riskiä syntyvällä lapsella ja kasvattaa lapsen autismiriskiä.